**KÚPNA ZMLUVA**

( § 588 a nasl. Zák. č. 40/1964 Zb. Občianského zákonníka )

Zmluvné strany :

**Predávajúci** :

Názov : Obec Rudnianska Lehota

Zastúpený : Ivan Javorček – starosta obce

IČO : 00648566

Sídlo : 972 26 Rudnianska Lehota č. 225, SR

a

**Kupujúci v 1.rade** :

Meno a priezvisko : Rudolf Petráš Rod. priezvisko :

Rod. číslo : Dátum narodenia :

Miesto trvalého pobytu : 972 26 Rudnianska Lehota

Štátna príslušnosť : Slovenská republika

**Kupujúci v 2.rade** :

Meno a priezvisko : Mário Petráš Rod. priezvisko :

Rod. číslo : Dátum narodenia :

Miesto trvalého pobytu : 972 26 Rudnianska Lehota

Štátna príslušnosť : Slovenská republika

**Kupujúci v 3.rade** :

Meno a priezvisko : Andrea Belková Rod. priezvisko :

Rod. číslo : Dátum narodenia :

Miesto trvalého pobytu : 972 24 Diviacká Nová Ves

Štátna príslušnosť : Slovenská republika

**Kupujúci v 4.rade** :

Meno a priezvisko : Martina Petrášová Rod. priezvisko :

Rod. číslo : Dátum narodenia :

Miesto trvalého pobytu : 972 26 Rudnianska Lehota

Štátna príslušnosť : Slovenská republika

**Kupujúci v 5.rade** :

Meno a priezvisko : Michaela Petrášová Rod. priezvisko :

Rod. číslo : Dátum narodenia :

Miesto trvalého pobytu : 972 26 Rudnianska Lehota

Štátna príslušnosť : Slovenská republika

( ďalej v texte len „kupujúci „ )

uzatvárajú medzi sebou ako prejav svojej slobodnej vôle

**kúpnu zmluvu s týmto obsahom :**

**Čl. I**

**Predmet zmluvy**

1. Predávajúci je výlučným vlastníkom nehnuteľnosti nachádzajúcej sa v katastri nehnuteľností Okresného úradu Prievidza - katastrálny odbor na liste vlastníctva č. 1, katastrálne územie Rudnianska Lehota, okres Prievidza, v spoluvlastníckom podiele 1/1-iny k celku, t.j. : pozemok C KN parc. č.56 trvalé trávne porasty o výmere 21m2.

2. Predmetom kúpnej zmluvy je prevod vlastníckeho práva ( predaj a kúpa ) k nehnuteľnosti uvedenej v predchádzajúcom bode tohto článku zmluvy ( ďalej v texte zmluvy aj ako „ predmet prevodu „ ) z predávajúceho na kupujúcich, ktorí nehnuteľnosť v celosti nadobúdajú do spoluvlastníctva.

3. Prevod nehnuteľnosti uvedenej v bode 1 tohto článku zmluvy bol schválený obecným zastupiteľstvom Obce Rudnianska Lehota uznesením č. /2021 zo dňa 23.11.2021 v zmysle § 9a ods.8 písm. e) zákona č. 138/1991 Zb. o majetku obcí z dôvodu hodného osobitného zreteľa. Dôvod hodný osobitného zreteľa je skutočnosť, že predmetný pozemok sa nachádza v tesnej blízkosti nehnuteľností vo vlastníctve kupujúcich a predávajúci ho nevyužíva.

**Čl. II**

**Technický, právny stav nehnuteľnosti a osobitné ubezpečenia zmluvných strán**

1. Predávajúci prehlasuje, že je výlučným vlastníkom nehnuteľnosti uvedenej v čl. I bod.1 tejto zmluvy a je oprávnený s ňou nakladať v plnom rozsahu.

2. Technický stav predmetu prevodu je kupujúcim dobre známy, keďže sa nachádza v tesnej blízkosti nehnuteľností, ktoré vlastnia.

3. Predávajúci prehlasuje, že právny stav predmetu prevodu zodpovedá údajom zapísaných ku dňu prevodu na liste vlastníctva.

4. Predávajúci prehlasuje, že na predmete prevodu sa neviaznu žiadne dlhy a iné ťarchy okrem tých zapísaných na liste vlastníctva.

5. Predávajúci prehlasuje, že jeho vlastníctvo k predmetu prevodu nie je obmedzené žiadnym zmluvným vzťahom alebo písomnou, či ústnou dohodou s treťou osobou, ktorá by mohla ovplyvniť výkon vlastníckeho práva kupujúcich, ich budúcu držbu a užívanie.

6. Predávajúci prehlasuje, že vo vzťahu k predmetu prevodu nie je vedený žiadny súdny spor a ani správne konanie a ani nehrozí začatie takéhoto alebo obdobného konania.

7. Predávajúci prehlasuje, že pred uzatvorením tejto kúpnej zmluvy so žiadnou treťou osobou nepodpísal inú zmluvu, ktorej predmetom by bol prevod k predmetu prevodu. Zároveň predávajúci prehlasuje, že neudelil plnomocenstvo, príkaz ani iný obdobný mandát žiadnej osobe, aby takúto inú zmluvu alebo iné písomné dojednanie a návrh na vklad vlastníckeho práva k nehnuteľnosti uvedenej v čl. I bod 1 tejto zmluvy za neho podpísala.

**Čl. III**

**Kúpna cena a spôsob platby**

1. Predávajúci predáva a kupujúci kupujú touto kúpnou zmluvou nehnuteľnosť uvedenú v čl. I bod 1 tejto zmluvy.

2. Zmluvné strany sa dohodli na kúpnej cene 5€/m2, t.j. 105€ /slovom stopäť eur ), za ktorú kupujúci predmetnú nehnuteľnosť v celosti kupujú do svojho spoluvlastníctva.

3. Kupujúci kúpnu cenu zaplatia predávajúcemu v hotovosti do pokladne ku dňu podpisu tejto kúpnej zmluvy. Predávajúci svojim podpisom potvrdzuje úplné zaplatenie dohodnutej ceny kupujúcimi.

**ČL. IV**

**Náklady spojené s prevodom**

Zmluvné strany sa dohodli, že náklady spojené s prevodom vlastníckeho práva predmetu prevodu do katastra nehnuteľností znášajú kupujúci.

**ČL. V**

**Nadobudnutie vlastníckeho práva**

1. Zmluvné strany berú na vedomie, že vlastnícke právo kupujúcich k prevádzanej nehnuteľnosti uvedenej v čl. I bod 1 tejto zmluvy sa nadobúda vkladom do katastra nehnuteľností. Právne účinky vkladu vznikajú na základe právoplatného rozhodnutia okresného úradu o jeho povolení.

2. Zmluvné strany sa dohodli, že návrh na vklad vlastníckeho práva k predmetu prevodu bude podaný až po úplnom zaplatení kúpnej ceny.

3. Zmluvné strany sa dohodli, že ak bude vklad vlastníckeho práva k predmetu prevodu príslušným okresným úradom prerušený, sú povinné bezodkladne poskytnúť súčinnosť na odstránenie dôvodu prerušenia vkladového konania.

4. Zmluvné strany berú na vedomie, že do 30 dní odo dňa povolenia vkladu vlastníckeho práva k predmetu prevodu sú povinné ohlásiť príslušnému správcovi dane z nehnuteľností zmenu vlastníctva.

**ČL. VI**

**Záverečné ustanovenia**

1. Táto zmluva bola vyhotovená v ôsmich rovnopisoch, z ktorých po jednom dostane každá zo zmluvných strán po jej podpise a dve vyhotovenia budú spolu s návrhom na vklad vlastníckeho práva predložené Okresnému úradu Prievidza, katastrálnemu odboru na vkladové konanie.

2. Táto zmluva nadobúda platnosť dňom jej podpisu.

3. Táto zmluva je povinne zverejňovanou zmluvou v zmysle §5a zák. 211/2000 Z.z. o slobodnom prístupe k informáciám. Táto zmluva nadobúda účinnosť dňom nasledujúcim po dni jej zverejnenia predávajúcim na webovom sídle Obce Rudnianska Lehota.

4. Všetky zmeny a doplnky v tejto zmluve musia mať písomnú formu a ich platnosť je podmienená súhlasom oboch zmluvných strán.

5. Vzťahy touto zmluvou výslovne neupravené sa riadia príslušnými ustanoveniami Občianskeho zákonníka a ostatných príslušných právnych predpisov Slovenskej republiky v platnom znení.

6. Zmluvné strany prehlasujú, že sú spôsobilé na právne úkony, ich spôsobilosť nie je obmedzená, sú oprávnené s predmetom zmluvy nakladať, ich zmluvné prejavy sú dostatočne zrozumiteľné a určité, ich zmluvná voľnosť nie je nikým a ničím obmedzená.

7. Zmluvné strany prehlasujú, že zmluvu uzavreli slobodne a vážne, zmluva nebola uzavretá v tiesni, za nápadne nevýhodných podmienok, zmluvu si prečítali, jej obsahu porozumeli a na znak súhlasu zmluvu podpisujú.

8. Účastníci zmluvy boli poučení o nakladaní s ich osobnými údajmi v súlade s platným zákonom o ochrane osobných údajov.

V Rudnianskej Lehote 30.05. 2022

............................................ ............................. ..............................

Obec Rudnianska Lehota Rudolf Petráš Mário Petráš

v zast. kupujúci v 1.rade kupujúci v 2. rade

Ivan Javorček – starosta obce

predávajúci

............................. .............................

Andrea Belková Martina Petrášová

kupujúci v 3. rade kupujúci v 4. rade

..............................

Michaela Petrášová

kupujúci v 5. rade